
DR 30.11.2009 47 

 
Bilangan syarikat francais tempatan yang telah dibantu oleh kementerian sehingga 

26 Oktober 2009 adalah seperti berikut: 

(i) Program Pembangunan Francais Tempatan untuk bumiputera 
sebanyak 22; 

(ii) Skim Pembangunan Francais - 13 bumiputera  dan 11 bukan 
bumiputera; 

(iii) pembiayaan pinjaman oleh PNS kepada 423 franchisee. Amaunt 
pinjaman kepada franchisee semuanya sebanyak RM100.5 juta; 

(iv) amount pinjaman kepada franchisor adalah sebanyak RM22.41 
juta. 

 
 Pada masa ini terdapat beberapa sistem francais asing yang dibawa masuk oleh 
syarikat-syarikat daripada Singapura. Perkara ini dibangkitkan oleh Yang Berhormat Pasir 
Salak. Syarikat-syarikat Singapura mengambil peluang mendapatkan hak wilayah sistem 
francais asing ini dengan menjadi master franchisee kepada mereka dan menguasai hak 
wilayah di rantau Asia. Syarikat-syarikat Singapura ini mendaftarkan franchisor asing di 
Malaysia kerana hanya Malaysia satu-satunya negara di rantau ini yang memiliki Akta 
Francais 1998.   

 Selepas franchisor asing ini didaftarkan mereka akan menjadi master franchisee 
bagi tujuan di atas dan meningkatkan nilai syarikat subsidiari untuk disenaraikan di bawah 
Bursa Saham Singapura. Yang Berhormat Pasir Mas, Yang Berhormat Telok Intan dan 
Yang Berhormat Batang Sadong membangkitkan isu berkaitan dengan Pegawai Pemantau 
Harga. Dimaklumkan bahawa pada waktu ini terdapat 1,464 pemantau harga dengan 
kontrak mereka akan tamat pada 31 Mac 2010. Kementerian sedang memohon kepada 
Jemaah Menteri supaya bersetuju untuk menyambung kontrak Pegawai Pemantau Harga 
ini.  

Mengenai cadangan supaya mereka diserapkan menjadi pegawai tetap saya amat 
bersetuju dan menyokong cadangan tersebut. Walau bagaimanapun, ianya terpulang 
kepada pihak JPA dan juga SPA. Beberapa ahli juga bertanya mengenai objektif 
mewujudkan Pegawai Pemantau Harga ini. Pegawai Pemantau Harga berperanan sebagai 
mata dan telinga kepada kementerian bagi meningkatkan pemantauan bekalan dan harga 
barangan di seluruh negara termasuk kawasan luar bandar dan pedalaman. PPH iaitu 
Pegawai Pemantau Harga turut membantu meningkatkan tahap pematuhan peniaga 
kepada akta dan peraturan di bawah kawal selia kementerian seperti penggunaan tanda 
harga dan alat timbang sukat ditentukan.   

Pemantauan secara berkala dan berterusan oleh PPH berupaya menghalang 
peniaga menaikkan harga barangan dengan sewenang-wenangnya. Pihak PPH 
menyediakan laporan mingguan dan bulanan serta laporan kajian ringkas berhubung 
dengan isu bekalan dan harga barangan. Laporan tersebut akan menjadi rujukan kepada 
pihak kementerian di dalam menggubal dasar mengenai harga dan sebagainya. Maklumat 
harga barangan yang dipantau secara harian di hypermarket, supermarket dan pasar basah 
boleh dirujuk oleh pengguna di bawah laman price watch untuk membuat perbandingan 
harga sebelum pergi berbelanja. 

Berhubung dengan isu yang dibangkitkan oleh Yang Berhormat Batang Sadong 
sama ada pihak kementerian sedar mengenai kenaikan harga beras dan soalan adakah 
pihak PPH memaklumkan kepada pihak kementerian. Suka saya maklumkan, 
sememangnya pihak PPH sentiasa memaklumkan kepada kita. Walau bagaimanapun 
mengenai penetapan harga jualan beras ianya adalah di bawah bidang kuasa Kementerian 
Pertanian dan Industri Asas Tani.   

Jadi Ahli-Ahli Yang Berhormat sekalian, sekali lagi saya ucapkan setinggi-tinggi 
terima kasih. Saya patuh dengan janji saya kepada Yang Berhormat Tuan Pengerusi untuk 
menamatkan jawapan saya sebelum pukul 3.30. Jadi empat minit lagi sebelum 3.30. Habis. 
Jadi terima kasih sekali lagi. Insya-Allah mana-mana yang terlepas pandang dan tidak 
diberi jawapan tadi ianya tidak disengajakan dan saya akan memberikan jawapan secara 
bertulis.  



Bilangan syarikat francais tempatan yang telah dibantu oleh kementerian sehingga 26 Oktober 2009 adalah seperti berikut: (i) Program Pembangunan Francais Tempatan untuk bumiputera sebanyak 22; (ii) Skim Pembangunan Francais- 13 bumiputera dan 11 bukan bumiputera; (iii) pembiayaan pinjaman oleh PNS kepada 423 franchisee. Amaunt pinjaman kepada franchisee semuanya sebanyak RM100.5 juta; (iv) amount pinjaman kepada franchisor adalah sebanyak RM22.41 juta. Pada masa ini terdapat beberapa sistem francais asing yang dibawa masuk oleh syarikat-syarikat daripada Singapura. Perkara ini dibangkitkan oleh Yang Berhormat Pasir Salak. Syarikat-syarikat Singapura mengambil peluang mendapatkan hak wilayah sistem francais asing ini dengan menjadi master franchisee kepada mereka dan menguasai hak wilayah di rantau Asia. Syarikat-syarikat Singapura ini mendaftarkan franchisor asing di Malaysia kerana hanya Malaysia satu-satunya negara di rantau ini yang memiliki Akta Francais 1998. Selepas franchisor asing ini didaftarkan mereka akan menjadi master franchisee bagi tujuan di atas dan meningkatkan nilai syarikat subsidiari untuk disenaraikan di bawah Bursa Saham Singapura. Yang Berhormat Pasir Mas, Yang Berhormat Telok Intan dan Yang Berhormat Batang Sadong membangkitkan isu berkaitan dengan Pegawai Pemantau Harga. Dimaklumkan bahawa pada waktu ini terdapat 1,464 pemantau harga dengan kontrak mereka akan tamat pada 31 Mac 2010. Kementerian sedang memohon kepada Jemaah Menteri supaya bersetuju untuk menyambung kontrak Pegawai Pemantau Harga ini. Mengenai cadangan supaya mereka diserapkan menjadi pegawai tetap saya amat bersetuju dan menyokong cadangan tersebut. Walau bagaimanapun, ianya terpulang kepada pihak JPA dan juga SPA. Beberapa ahli juga bertanya mengenai objektif mewujudkan Pegawai Pemantau Harga ini. Pegawai Pemantau Harga berperanan sebagai mata dan telinga kepada kementerian bagi meningkatkan pemantauan bekalan dan harga barangan di seluruh negara termasuk kawasan luar bandar dan pedalaman. PPH iaitu Pegawai Pemantau Harga turut membantu meningkatkan tahap pematuhan peniaga kepada akta dan peraturan di bawah kawal selia kementerian seperti penggunaan tanda harga dan alat timbang sukat ditentukan. Pemantauan secara berkala dan berterusan oleh PPH berupaya menghalang peniaga menaikkan harga barangan dengan sewenang-wenangnya. Pihak PPH menyediakan laporan mingguan dan bulanan serta laporan kajian ringkas berhubung dengan isu bekalan dan harga barangan. Laporan tersebut akan menjadi rujukan kepada pihak kementerian di dalam menggubal dasar mengenai harga dan sebagainya. Maklumat harga barangan yang dipantau secara harian di hypermarket, supermarket dan pasar basah boleh dirujuk oleh pengguna di bawah laman price watch untuk membuat perbandingan harga sebelum pergi berbelanja. Berhubung dengan isu yang dibangkitkan oleh Yang Berhormat Batang Sadong sama ada pihak kementerian sedar mengenai kenaikan harga beras dan soalan adakah pihak PPH memaklumkan kepada pihak kementerian. Suka saya maklumkan, sememangnya pihak PPH sentiasa memaklumkan kepada kita. Walau bagaimanapun mengenai penetapan harga jualan beras ianya adalah di bawah bidang kuasa Kementerian Pertanian dan Industri Asas Tani. Jadi Ahli-Ahli Yang Berhormat sekalian, sekali lagi saya ucapkan setinggi-tinggi terima kasih. Saya patuh dengan janji saya kepada Yang Berhormat Tuan Pengerusi untuk menamatkan jawapan saya sebelum pukul 3.30. Jadi empat minit lagi sebelum 3.30. Habis. Jadi terima kasih sekali lagi. Insya-Allah mana-mana yang terlepas pandang dan tidak diberi jawapan tadi ianya tidak disengajakan dan saya akan memberikan jawapan secara bertulis.